**Mā te Pouako: Kaihoro Huka**

Taumata Marautanga: 5+

He tūhuratanga tauanga tēnei.

Ka toru, ka whā pea ngā wā ako hei whakaoti i te tūhuratanga.

Ko te kaupapa o te tūhuratanga ko te whakapae a tētahi, *ka eke ki te 6kg te taumaha toharite o te huka kei roto i ngā inu ka inumia e te nuinga o ngā tamariki o Aotearoa i ia tau.*

I puta tēnei whakapae i te nūpepa i te marama o Haratua, 2005, koia nei te toronga atu: <http://www.nzherald.co.nz/index.cfm?ObjectID=10127574>

Ko ngā mea matua hei ako:

* Ko te whai i ngā wāhanga katoa o tētahi tūhuratanga tauanga, arā, te whakatakoto i te pātai hei tūhura; te whakamahere i te tūhuratanga; te kohikohi raraunga; te tātari raraunga; me te whakaputa whakataunga.
* Ko te whakarite me te wehewehe raraunga.
* Ko te whiriwhiri me te whakamahi toharite.

E toru ngā huarahi hei tūhura i tēnei pātai tauanga:

* Mā te ākonga tonu e kohikohi raraunga mai i ngā ākonga o tōna kura.
* Ka tīkina atu he huinga raraunga mai i te pae ipurangi o TataurangaKiTeKura.
* Ka whakamahia rānei te huinga raraunga kei raro iho nei: **HUINGA RARAUNGA: KAIHORO HUKA.**

Ka whakatau tata te ākonga i te maha o ia momo inu i inumia inanahi – koia te pūtakenga o ngā raraunga. Mā konei e whakatau tatangia ai te taumaha o te huka kei roto i ngā inu ka inumia i te roanga atu o tētahi tau (arā, ka whakareatia te taumaha huka mō te rā kotahi ki te 365).

Kei te pukamahi a te ākonga tētahi tūtohi e whakaatu ana i te taumaha o te huka kei roto i ia momo inu.

I mua i te tūhuratanga koia nei pea ētahi pātai hei matapaki:

* He aha ngā momo inu e pārekareka ana ki ngā ākonga? He aha te matapae mō te rahi o te huka kei roto i aua inu?
* He aha ētahi atu momo kai he huka kei roto? He aha te hua mēnā he tino rahi te huka e kaingia ana e te tangata i ia rā?
* Pēhea nei te rahi o te 6kg huka? E hia te taumaha o tētahi pēke huka ka hokona i te toa? Mēnā ka whakakīia tētahi ipu miraka 2 rita ki te huka, e hia te taumaha o tērā?
* He aha ngā whakaaro e pā ana ki te whakapae, ka pūpū noa ake i te hinengaro? Kei te tika pea, he rahi rawa atu rānei te 6kg, ka eke rānei ki tua rawa atu i te 6kg?

Tukuna ngā ākonga ki te mahi takirua pea ki te whakamahere i te tūhuratanga, arā, me pēhea te whakamātau i te whakapae i puta i te nūpepa? Kei te pukamahi a te ākonga ētahi pātai hei arataki i a rātou.

|  |  |
| --- | --- |
| **Te Rapanga** | Tuhia tētahi pātai tauanga e pā ana ki tēnei whakapae. Hei tauira:*Ka eke rānei ki te 6kg te taumaha o te huka kei roto i ngā momo inu ka inumia e ngā ākonga o tō akomanga i ia tau?*Ko te mea nui hei āta whakaaroaro, ko te kohikohi raraunga te mahi matua hei whakautu i tētahi pātai tauanga. |
| **Te Whakamahere** | Hei whakawhitiwhiti whakaaro:1. He aha tō matapae mō tēnei pātai, i mua i te kohikohi raraunga? He aha i pērā ai ō whakaaro?

Ko tā te tūhuratanga he whakamātau i te matapae – e mōhio ai te ākonga mēnā i tika, i āhua tika, i hē rānei. 1. Kei te maumahara koe ki ngā inu katoa kua kaingia e koe i te tau kua pahure ake? He aha tētahi hurahi hei whiriwhiri, hei whakatau tata i te maha o ngā inu katoa kua kaingia e koe i te tau kua pahure ake?

Ko tā tēnei pātai me te Pātai 3, he tūhono i te whakapae ki te mahi kohikohi raraunga. Arā, ko te whakapae e hāngai ana ki te tau katoa, ā, e kore te tangata e maumahara ki ana inu katoa i te roanga atu o te tau. Nō reira ko te whakawhāiti i te pātai ka tukuna hei whakautu mā ngā ākonga.1. He aha ō inu inanahi nei? Kei te āhua pērā i te nuinga o ngā rā?
2. He aha ētahi atu momo inu ka inumia e te tangata? Pēhea te hupa – he inu tērā?

Ko te whakawhāiti tonu i te pātai ka tukuna hei whakautu mā ngā ākonga. Arā, he aha ngā momo inu ka whakaaturia hei tohu mā ia ākonga mēnā i inumia inanahi.1. Me pēhea te kohikohi raraunga hei whakautu i te pātai? Ka kohikohi raraunga i a wai mā? Tokohia ka uiuia e koe? He aha te/ngā pātai ka tukuna ki a rātou? He aha ngā momo inu ka whai wāhi atu ki tō kohikohinga raraunga?

E pai ana kia eke ki te 10, nui ake rānei te maha o ngā ākonga ka uiuia. Ki te kore e kohikohia he raraunga i ngā ākonga o te kura:* Aratakina te ākonga ki te tiki atu i tētahi huinga raraunga i te pae ipurangi o TataurangaKiTeKura. (Ko te Pātai 22, ko ngā pou BM ki te BW o te ripanga.)
* Hoatu te huinga raraunga kei raro iho nei (he mea kua oti kē te tiki atu i te pae ipurangi o TataurangaKiTeKura).
1. Me pēhea te whakamahi i ngā raraunga ka kohikohia e koe hei whiriwhiri i te taumaha o te huka ka kainga e te nuinga o ngā ākonga. Me pēhea koe e mōhio ai ki te rahi o te huka kei roto i ia momo inu?

E kitea ana te rahi o te huka kei roto i ngā momo inu i ngā pānui e piri ana ki ngā ipu. He tūtohi kei te pukamahi a te ākonga e whakaatu ana i ēnei rahinga huka. Ka tohua te maha o ia momo inu a ia ākonga ki te tūtohi, kātahi ka whiriwhiri i te tapeke o te huka (karamu) kei roto i aua inu katoa. 1. Tuhia te mahere o tō tūhuratanga tauanga.

Tukuna mā te ākonga e whakamahere tana tūhuratanga, arā, ka tuhi i ia hīkoitanga o āna mahi. |
| **Ngā Raraunga** | Kia mōhio te ākonga, ko te tūtohi te huarahi pai, te huarahi matua hei tuhi māna i ngā raraunga ka kohikohia. He pai te ripanga rorohiko, nā te mea he māmā te whakaputa kauwhata. Kei runga i te kōpae i te pukapuka *Tihei Pāngarau: Te Tauanga, Taumata 3[[1]](#footnote-1)* ētahi akoranga mō te whakamahi i te ripanga rorohiko. |
| **Te Tātari** | Titiro ki ngā raraunga kua kohikohia e koe. Tuhia he kōrero mō ēnei pātai nei:1. He aha tāu e kite noa ana i ngā raraunga? Tuhia ētahi āhuatanga e rima pea e kitea ana.

Ko ēnei momo āhuatanga pea e mātua kitea ana i ngā raraunga:* te momo inu e tino inumia ana
* te ākonga he nui rawa atu āna inu
* te ākonga he iti rawa atu āna inu
1. Tirohia te kapa e pā ana ki a koe i te tūtohi. Kei te pērā te maha o ō inu i te nuinga o ngā rā?

He pai te whakatairite i āna inu ki ngā inu o te nuinga o ngā ākonga, arā, mēnā e āhua rite ana ki te nuinga, he nui ake, he iti ake rānei.1. E kitea ana ētahi ākonga he tino nui ā rātou inu i tētahi momo, he tino iti rānei?

Ākene pea he tino mōwaho ētahi o ngā raraunga – he tino tawhiti i te nuinga. Nō reira ka whakawhitiwhiti whakaaro he aha i pērā ai – he pono rānei, he hapa ā-tuhi rānei?1. He aha te momo inu e tino inumia ana? He aha te momo he tino iti te inumia? Tuhia he kauwhata hei whakaatu i te kaha inumia o ngā momo inu.

I konei, ka whiriwhiria te tapeke o ia momo inu e inumia ana e ngā ākonga katoa. Ka tuhia ki te tūtohi, ā, ko ērā hei whakaatu ki te kauwhata. He pai pea te raupapa i ngā inu mai i te mea he iti rawa atu te inumia ki te mea he nui rawa atu. Kaua e wareware ki te whakaingoa i te kauwhata me ōna tuaka.1. Ko tēhea te ākonga he nui rawa atu āna inu? Ko tēhea te iti rawa atu? Tuhia he kauwhata hei whakaatu i te maha o ngā inu a ia ākonga i ia rā.

Mā konei e kitea ai te rerekē o tēnā ākonga, o tēnā ākonga.1. He pēhea nei te hora o ngā raraunga e kitea ana i ō kauwhata?

I konei, ka tirotirohia ngā raraunga e noho ana ki te takiwā o waenganui me ngā raraunga kei ia taha, mēnā rānei e āhua rite ana ngā raraunga mō ia ākonga, mō ia momo inu.1. Me pēhea te whiriwhiri i te taumaha o te huka ka inumia e tēnā ākonga e tēnā ākonga i ia rā?

He pai pea te tuku matapae i te tuatahi, kātahi ka tātaihia. Arā, ka tāpiria te taumaha o te huka kei roto i ngā inu e inumia ana e ia ākonga i te rā kotahi. Kātahi ka whakarea i tērā ki te 365 hei tātai i te taumaha mō te tau.1. Me pēhea te whiriwhiri i te toharite o ngā inu e inumia ana i ia rā e te hunga o roto i tō huinga raraunga?

Ka tātaihia te tapeke o te taumaha huka, kātahi ka whakawehea ki te maha o ngā ākonga. Me whakawhitiwhiti whakaaro hoki mō te tau waenga me te tau tānui.Kua tuhia he raraunga ki tēnei tūtohi hei āwhina i a koe. Āpiti atu ki tērā, e **4g** te taumaha o te huka o te tīpune kotahi.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|  | wai māori | wai huarākau | wai reka | wai reka mirumiru | wai reka kore huka | wai hākinakina | miraka | miraka tiakareti | tī, kawhe rānei | … | momo inu kē atu | te tapeke (rā kotahi) | te tapeke (tau katoa) |
| te rahi o te huka (g) | 0 | 26 | 25 | 27 | 0 | 24 | 11 | 10 | 0+\* |  |  | **g** | **kg** |
| Ākonga 1 |  |  |  |  |  |  |  |  |  |  |  |  |  |
| Ākonga 2 |  |  |  |  |  |  |  |  |  |  |  |  |  |
| … |  |  |  |  |  |  |  |  |  |  |  |  |  |
| … |  |  |  |  |  |  |  |  |  |  |  |  |  |

1. He aha te tikanga o ngā \* ki ētahi o ngā pou?

E mea ana kia tāpiria te 4g huka mō ia tīpune huka ka whakaurua ki te inu.1. Me pēhea te whakamahi i tēnei tūtohi hei whiriwhiri i te taumaha toharite o te huka ka inumia i ia tau?

Ka whakaeratia te maha o ia momo inu ki te taumaha huka e hāngai ana i te tuatahi. Kātahi ka tāpiri i te taumaha huka mō ia ākonga. Kātahi ka whakareatia tērā ki te 365, me te huri anō hei manokaramu(kg).1. Tuhia ki te tūtohi te taumaha o te huka ka inumia e tēnā ākonga, e tēnā ākonga i ia tau.
2. Tuhia he kauwhata hei whakaatu i tēnei āhuatanga.

Ko ētahi pea ka tuhi kauwhata pou hei whakaatu i te taumaha huka ā-tau mō ia ākonga. He pai hoki te whakarōpū i ngā te taumaha huka (pērā i te 1-5kg, 5-10kg, 10-15kg …) me te whakaatu i te maha o ngā ākonga e hāngai ana ki ia rōpū ki te kauwhata pouhere.1. Kei hea te rahi o te huka e inumia ana e koe – kei te takiwā o waenganui, kei te taha runga, kei te raro rānei o te nuinga?

Ko tā te ākonga i konei, he whakatairite i āna ake raraunga ki te hora o ngā raraunga mō te katoa.1. He pēhea nei te hora o ngā raraunga mō te taumaha huka ka inumia i te tau?

I konei, ka whiriwhiria te mōkito, te mōrahi, te ine-whānui, mēnā e puke ana ngā raraunga, mēnā rānei he āhua rite te tokomaha e hāngai ana ki ia taumaha huka. Kia mōhiotia ai, i ētahi atu whakamātau, ko te 28kg te mōkito, ko te 45kg te mōrahi.1. E hia te taumaha toharite o te huka e inumia ana i ia tau e ēnei ākonga?

Me whakaaro anō hoki ki te tokomaha o ngā ākonga kei runga ake te toharite te taumaha huka e inumia ana, me te tokomaha kei raro iho.1. Titiro anō ki ō kauwhata, ka tuhi ai i ētahi kōrero e pēnei ana te tīmata:
	* E kite ana ahau …
	* E whakaaro ana ahau …

He pai hoki te tuku i ēnei pātai e rua i te wā e mahi ana te ākonga i tana tūhuratanga.  |
| **Te Whakataunga** | He aha tō whakataunga kōrero ki te pātai tauanga i tūhuratia e koe, arā:*Ka eke rānei ki te 6kg te taumaha o te huka kei roto i ngā momo inu ka inumia e ngā ākonga o tō akomanga i ia tau?*Tuhia hoki he kōrero hei taunaki i ō whakaaro.Ko te taunakitanga, koia ko ngā kōrero i puta i te tūhuratanga. I konei me tuku whakaaro ki te tokomaha o ngā ākonga e whakaaturia ana i ngā raraunga i kohikohia, me te hāngai o tērā ki ngā ākonga katoa o Aotearoa.  |

**HUINGA RARAUNGA: KAIHORO HUKA**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | wai māori | wai huarākau | wai reka | wai reka mirumiru | wai reka kore huka | wai hākinakina | miraka | miraka tiakareti | tī, kawhe rānei | momo inu kē atu | **Tapeke** |
| ahau |  |  |  |  |  |  |  |  |  |  |  |
| ākonga 1 | 1 | 3 | 0 | 0 | 0 | 0 | 1 | 0 | 0 | 0 |  |
| ākonga 2 | 3 | 0 | 0 | 0 | 0 | 0 | 2 | 0 | 0 | 0 |  |
| ākonga 3 | 1 | 1 | 0 | 1 | 0  | 0 | 0 | 0 | 0 | 0 |  |
| ākonga 4 | 0 | 0 | 0 | 2 | 0 | 0 | 4 | 1 | 0 | 1 |  |
| ākonga 5 | 2 | 0 | 0 | 2 | 0 | 0 | 1 | 0 | 1 | 0 |  |
| ākonga 6 | 3 | 0 | 0 | 0 | 2 | 0 | 1 | 0 | 1 | 0 |  |
| ākonga 7 | 1 | 0 | 0 | 2 | 0 | 0 | 0 | 0 | 0 | 3 |  |
| ākonga 8 | 2 | 2 | 0 | 0 | 0 | 0 | 2 | 2 | 1 | 1 |  |
| ākonga 9 | 0 | 0 | 4 | 0 | 0 | 0 | 0 | 0 | 1 | 0 |  |
| ākonga 10 | 3 | 0 | 2 | 1 | 2 | 0 | 0 | 0 | 0 | 0 |  |
| ākonga 11 | 5 | 0 | 0 | 0 | 0 | 0 | 2 | 0 | 0 | 0 |  |
| ākonga 12 | 2 | 0 | 0 | 0 | 1 | 0 | 0 | 0 | 0 | 0 |  |
| ākonga 13 | 1 | 0 | 0 | 0 | 0 | 0 | 3 | 0 | 0 | 0 |  |
| ākonga 14 | 5 | 1 | 0 | 0 | 0 | 0 | 2 | 0 | 0 | 0 |  |
| ākonga 15 | 4 | 0 | 0 | 2 | 0 | 0 | 0 | 2 | 0 | 0 |  |
| ākonga 16 | 12 | 0 | 0 | 0 | 0 | 0 | 0 | 0 | 0 | 0 |  |
| **Tapeke** |  |  |  |  |  |  |  |  |  |  |  |

1. He mea whakaputa tēnei pukapuka e He Kupenga Hao i te Reo i te tau 2015. He utu-kore ki ngā kura – me toro atu ki [www.the**chair**.co.nz/](http://www.thechair.co.nz/) [↑](#footnote-ref-1)